
izvanredne sjednice Vijeća Mjesnog odbora Peščenica,
15.02.2022.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:

NINA ŠANTIĆ, VLATKA BAJZEK OSMAN, TOMISLAV HENDIJA, GORAN KRŠNJAVI, DEAN JOKETOVIĆ I VIŠNJA FERENČAK


Predsjedava NINA ŠANTIĆ, predsjednica Vijeća.



Predsjednica konstatira da je nazočno  6 od ukupno 7 članova Vijeća, što znači da Vijeće može pravovaljano odlučivati, te otvara izvanrednu sjednicu Vijeća Mjesnog odbora.


	

D N E V N I   R E D

1. DONOŠENJE MIŠLJENJA O PRIJEDLOGU PROMETNOG RJEŠENJA BRANIMIROVA-KUŠLANOVA

Ad 1. Donošenje mišljenja o prijedlogu prometnog rješenja Branimirova/Kušlanova
Članovi Vijeća primili su pisani materijal uz poziv  na sjednicu. 

Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za ceste izradilo je dokumentaciju za izvanredno održavanja raskrižja Branimirova-Kušlanova. veza KLASA 024-08/22-002/9; URBROJ 251-13-11-6-22-30 koja podrazumijeva omogućavanje skretanja na ulicu Dragojla Kušlana za vozila koja se kreću u smjeru istoka Ulicom kneza Branimira. 
Navedeni projekt uključuje semaforizaciju raskrižja te proširenje u KČ 4357/1 radi izgradnje “dodatne trake”.

VMO Peščenica je mišljenja kako bi  se takvom prometnom intervencijom  višestruko povećao promet ispred ulaza čak tri obrazovne ustanove, OŠ Dragutina Kušlana, III. gimnazije te Centra za odgoj i obrazovanje “Vinko Bek”-ustanova za obrazovanje i rehabilitaciju slijepih i visoko slabovidnih osoba te time direktno utjecalo na sigurnost pješaka napose djece i slijepih i slabovidnih osoba kao najranjivije skupine. 

Iz projektne dokumentacije koju smo dobili na uvid, utvrdili smo kako bi izgradnjom dodatne trake na Branimirovoj ulici  devastirala zelena površina s južne strane Branimirove.

MO Peščenica je u periodu od 06.02.2022 do 15.02.2022 provelo online anketu među građanima te zatražilo stručno mišljenje ravnateljica obrazovnih ustanova. 
Po mišljenju građana koji su sudjelovali u anketi (čak 230 stanovnika je ispunilo anketu) velika većina građana (86,2%) smatra kako bi navedenim prometnim zahvatom narušila kvaliteta života stanovnika te ugrozila sigurnost djece i slijepih i slabovidnih osoba koje se svakodnevno kreću Kušlanovom. 

U istoj projektnoj dokumentaciji je vidljivo kako se planira otvaranje Kušlanove ulice na Maksimirsku izgradnjom dvosmjerne prometnice, širina kolnika 6,00m s nogostupom 2,30-1,90m. 
VMO Peščenica je mišljenja kako bi se otvaranjem Kušlanove na Maksimirsku stvorio još jedna ruta sjever-jug koja bi opteretila Kušlanovu i pretvorila je u prečac, a time bi značajno narušili kvalitetu života stanovnika i ugrozili prometnu sigurnost 

Iz svega navedenog VMO Peščenica daje negativno mišljenje i JEDNOGLASNO donosi

                                                           Z A K LJ U Č A K

kojim se moli VGČ da donese Zaključak o obustavi svih daljnjih procesa i planova na izvođenju radova za  Izvanredno održavanje raskrižja Branimirove i Kušlanove ulice u iznosu od 1,500 000.00 kn, a koji se nalazi u Investicijskom održavanju za GČ Peščenica-Žitnjak.

Također VMO predlaže da se navedena planirana sredstva relociraju na izradu sveobuhvatne prometne studije za MO Peščenica kao i dopuni prometne signalizacije na raskrižju Branimirova/Svetice te uvođenje dodatne strelice za lijevo iz smjera juga (Svetice) u smjeru zapada (Branimirova).  Dodatna strelica za lijevo iz smjera juga prema zapadu na raskrižju Branimirove/Svetice je prijeko potrebna radi sigurnosti djece koja svakodnevno prelaze navedeno raskrižje Branimirova/Svetice kako bi došla do prostorno najbliže osnovne škole Dragutina Kušlana u Kušlanovoj.
Navedena dopuna prometne signalizacije je zatražena još  2015. godine. Odgovor Gradskog ureda za graditeljstvo je sastavni dio ovog Zapisnika.

Sastavni dio Zapisnika:
1. Analiza provedene online ankete/anketa
2. Stručno mišljenje ravnateljice Centra zs odgoj i obrazovanje “Vinko Bek”
3. Stručno mišljenje ravnateljica OŠ Dragutina Kušlana i III. gimnazije 
4. Odgovor Gradskog ureda za graditeljstvo o dopuni prometne signalizacije na raskrižju Brnaimirova/Svetice





Dovršeno u   18:25 sati.

KLASA:024-08/22-003/332
URBROJ:251-13-11-11-22-2
			                                             
 Predsjednica

